text: Jeg blev taget til fange i Gaza
  26 oktober 2018 kl. 15.25
  78-årige Egon Bak fra Nordborg var en af de veteraner, der fik en medalje i dag. Han kvitterer med en historie.
  Egon Bak var udsendt for FN i Gaza i tre år i begyndelsen af 60'erne. Det har haft stor betydning for hans senere liv. Han mødte for eksempel sin kone på en ferie i nærområdet.
  Egon Bak, FN-veteran: "En voldsom oplevelse glemmer man aldrig nogensinde - og det var en voldsom oplevelse."
  Det er en af de historier, han disker op med, når snakken går mellem de gamle soldaterkammerater. De har alle en eller flere gode historier, hvoraf ingen bliver dårligere med alderen.
  Egon Bak blev for eksempel taget til fange af en flok egyptiske soldater, men slap fri i sidste øjeblik.
  
  
  